на максимално допустимите количества на някои замърсители в храните (ОВ L 364, 20.12.2006 г., стр. 5).
 ПРИЛОЖЕНИЕ
 Приложение V и приложение VI към Регламент за изпълнение (ЕС) 2019/627 се изменят, както следва:
 1)
 В приложение V глава I се заменя със следното:
 „ГЛАВА I
 МЕТОД ЗА ОТКРИВАНЕ НА ПАРАЛИТИЧНА ОТРОВА ОТ ЧЕРУПЧЕСТИ ЖИВОТНИ
 А.
 Съдържанието на предизвикващи отравяне паралитични токсини от черупчести животни (PSP) в цялото тяло или в отделни ядивни части на двучерупчестите мекотели се определя с помощта на метода, описан в стандарт EN 14526 (*1), или в друг международно признат валидиран метод, който не е свързан с използване на живи животни.
 Б.
 Чрез горепосочените методи се определят най-малко следните съединения:
 а)
 карбаматните токсини STX, NeoSTX, гониаутоксини 1 и 4 (изомерите GTX1 и GTX4 се определят заедно) и гониаутоксини 2 и 3 (изомерите GTX2 и GTX3 се определят заедно);
 б)
 N-сулфокарбамоиловите токсини B1, гониаутоксин 6 (B2), N-сулфокарбамоил-гониаутоксини 1 и 2 (изомерите C1 и C2 се определят заедно), N-сулфокарбамоил-гониаутоксини 3 и 4 (изомерите C3 и C4 се определят заедно);
 в)
 декарбамоиловите токсини dcSTX, dcNeoSTX, декарбамоил-гониаутоксини 2 и 3 (изомери, определяни заедно).
 Б.1.
 Ако се появят нови аналози на горепосочените токсини, за които е установен фактор за токсична еквивалентност (TEF), те се включват в анализа.
 Б.2.
 Общата токсичност се изразява в μg STX 2HCL еквиваленти/kg и се изчислява с помощта на TEF, както се препоръчва в най-новото становище на ЕОБХ или най-новия доклад на комитета ФАО/СЗО, след представяне на предложение от страна на Референтната лаборатория на ЕС за наблюдение на морски биотоксини и нейната мрежа от национални референтни лаборатории и след приемане от Европейската комисия. Използваните TEF ще бъдат публикувани на уебсайта на Референтната лаборатория на ЕС за наблюдение на морски биотоксини (*2).
 В.
 Ако резултатите се поставят под съмнение, референтният метод е методът, описан в стандарт EN 14526, посочен в част А.
 (*1) Определяне на токсини от групата на сакситоксините в черупчести животни. Метод чрез HPLC, при който се използва предколонна дериватизация с окисление с пероксид или с перйодат."
 (*2) http://www.aecosan.msssi.gob.es/en/CRLMB/web/home.html“."
 2)
 В приложение V, глава III, част А буква б) се заличава.
 3)
 В приложение VI, част Г от глава I, в края се добавя нова алинея:
 „За рибни продукти от дива уловена риба се установяват мерки за наблюдение с цел контрол на съответствието със законодателството на ЕС относно замърсителите в съответствие с Регламент (ЕО) No 1881/2006 за определяне на максимално допустимите количества на някои замърсители в храните“.
 (*1) Определяне на токсини от групата на сакситоксините в черупчести животни. Метод чрез HPLC, при който се използва предколонна дериватизация с окисление с пероксид или с перйодат.
 (*2) http://www.aecosan.msssi.gob.es/en/CRLMB/web/home.html“.“
 